Salt Lake City – 15 februar Dan podrške zajednici useljenika iz BiH
Gradonačelnik Salt Lake City-a, Rocky Anderson je u susretu sa ambasadoricom BiH u SAD, Biserom Turković rekao da nema dokaza da su rel
Sinoć je u Salt Lake City-ju održano bdjenje za žrtve Sulejmana Talovića, 18-to godišnjeg imigranta iz BiH, koji je u ponedjeljak navečer ubio pet ljudi prije nego su ga smrtonosnim hicima u neobjašnjivom nasilju zaustavili policajci, grada u kojem je izmedju 3 i 7 hiljada izbjeglica iz BiH našlo novi dom. Tom prilikom govorila je i ambasador BiH u Sjedinjenim Državama Bisera Turković. Okupljenim gradjanima Salt Lake City-a, ambasador BiH u Sjedinjenim Državama, Bisera Turković se obratila riječima «dragi prijatelji» rekavši da pucnjava u trgovačkom centru koja je odnjela pet nedužnih života odražava mržnju «mentalno bolesne osobe», i ne predstavlja njenu zemlju. Riječi ne mogu opisati tugu u mom srcu, rekla je gospodja Turković, ističući da BiH stoji uz porodice žrtava, stanovnike Salt Lake City-a i Utah-e, u ovoj velikoj tragediji. U ime države BiH, ambasdor Turković je pismo sućuti uručila porodicama svih žrtava bezumnog čina Sulejmana Talovića. Ona se surela sa guvernerom, i gradonačelnikom i predstavnicima zajednice useljenika iz BiH. Mediji su objavili i amaterske snimke pucnjave u Trgovačkom centru, koje je napravio fotograf vjenčanja Jaron Dansie, bilo je Valentinovo, dan zaljubljenih, dan kada mnogi žele da se vjenčaju. Nažalost dan za pet ljudi u kojem su bez ikakvog razloga izgubili život. Gradonačelnik Salt Lake City-a, Rocky Anderson je u susretu sa ambasadoricom BiH u Washingtonu, Biserom Turković, i predstavnicima bosanske zajednice rekao da nema dokaza da su religija, ili politički pogledi podstakli Sulejmana Talovića u njegovom nasilju. Govoreći na skupu u Bosnaskom restoranu, gradonačelnik je pozvao sve gradjane da nastoje pomoći i saznati više o svojim susjedima. Ovo je vrijeme kada možemo naučiti više o izazovima sa kojima se porodica susreće, posebno porodice izbjeglica, rekao je gradonačelnik Anderson. Gradsko vijeće Južnog Salt Lake City-a, dijela grada u kojem živi najviše useljenika iz BiH, proglasilo je 15 februar Danom podrške zajednici useljenika iz BiH. Kada je riječ o porodici Talović, mediji u Salt Lake City-ju je opisuju kao omiljenu i voljenu od susjeda. Pet dana prije masakra kojeg je počinio njen sin, Sabira Talović i njene tri kćerke su posjetile Janen Hoffman, čiji je 48-mo godišnji muž iznenada umro 6. februra. Donjeli su cvijeće i ponudili pomoć, a Sabina Talović je svojoj susjedi uručila i 100 dolara pomoći. Sada, pišu mediji u Salt Lake City-ju, susjedi i drugi gradjani poručuju porodici Talović da nisu sami i nude svoju pomoć i razumjevanje. Sulejman Talović, koji je ubio pet nedužnih osoba i još četvero ranio živio je u kući sa roditeljima i tri sestre, uzrasta 7, 11 i 13 godina. I dok su njegove sestre često vidjane u igri sa susjedima, Sulejman je rijetko vidjan. O njemu se govori da je bio osamljen i da je imao problema sa policijom. Već u 12 godini bio je na sudu za maloljetnike, kako se navodi zbog prijetnje nožem. Dvije godine kasnije ponovo je bio na sudu jer je bacao kamenje na djevojčicu, i ponovo jer je nožem prijetio vlasniku kuće koju su iznajmili. Sulejman Talović, prema policijskim podacima, nikada nije bio zatvaran. Oni koji su ga bolje poznavali kažu da je bio nesretan i usamljen. Mnogo je onih koji njegovo psihičko stanje pripisuju sjećanjima na rat i patnje u BiH. Tada mu je bilo svega 4 godine, ali su bol i sjećanja mogući i u tako ranoj mladosti, kažu pshijatri. U 17-toj godini Sulejman Talović je počeo raditi u gradjevinskoj firmi, a radne kolege ga se sjećaju kao dobrog radnika i druga, koji je često ostajao gladan nudeći svoj ručak drugom, koji tog dana nije donio ništa za jelo. Njegovi drugovi iz škole svjedoče da su ga pomalo izolirali jer je bio drugčiji, što se dešava mnogim imigrantima. Sada se pitaju da li bi bilo drukčije da su ga prihvatili prve godine njegovog dolaska u školu u Salt Lake City-u. Mnogi bi se mogli upitati da li je moglo biti drukčije, kao i zakonodavci koji su u državi Utah dozvolili da 18-to godišnjak, bez ikakve provjere može kupiti oružje od privatnih prodavača.